สอบถามหน่อยคะ ถ้าเราเคยฉีดวัคซีนครบแล้วปี 58 ฉีด5แข็มต่อมาโดนกัดปี 59 กระตุ้น2แข็ม ปี 60โดนกัดกระตุ้น1แข็ม ล่าสุดปี61 ฉีดกระตุ้นวันที่ 24กับวันที่27 ต่อมาโดนกัดอีก ฉีดกระตุ้น1แข็มวันที่21 มีนา61 แล้วเมื่อวานเราโดนขบที่มือมีน้ำลายสุนัขติดมาด้วย แต่ไม่มีแผลแต่มีอาการแสบๆจึงรีบไปทำความสอาดและเอาแบตาดีนทา อยากจะถามคุณว่าต้องไปฉีดวัคซีนกระตุ้นอีกไหมคะ เพราะห่างจากแข็มสุดท้ายประมาณ28วันคะ
สวัสดีค่ะ หากเคยฉีดวัคซีนพิษสุนัขบ้าครบตามกำหนดนัดไปเมื่อปี 2558 และได้ฉีดกระตุ้นไปในปี 2559, 2560, และล่าสุด 21 มี.ค. 2561เมื่อโดนสุนัขกัดที่มือในวันที่ 17 เม.ย.ดังกล่าว ไม่จำเป็นต้องฉีดวัคซีนกระตุ้นอีกค่ะ เนื่องจากวัคซีนที่ได้ฉีดกระตุ้นไปในวันที่ 21 มี.ค. นั้น ยังกระตุ้นภูมิคุ้มกันให้อยู่ในระดับที่สูงเพียงพอต่อการป้องกันการติดเชื้ออยู่ค่ะ